
ประกาศองค์การบริหารส่วนตำบลเทพราช
เรื่อง	การรับสมัครสรรหาและเลือกสรรบุคคลเป็นพนักงานจ้างตามภารกิจ
--------------------------------
	ด้วยองค์การบริหารส่วนตำบลเทพราช มีความประสงค์จะดำเนินการสรรหาและเลือกสรรบุคคลเป็นพนักงานจ้างตามภารกิจ จำนวน 2 ตำแหน่ง รวม 2 อัตรา เพื่อปฏิบัติงานส่วนการคลัง องค์การบริหารส่วนตำบลเทพราช 
	อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง  หมวดที่  4  การสรรหาและการเลือกสรรพนักงานจ้าง ลงวันที่ 26 กรกฎาคม 2555 จึงประกาศรับสมัครบุคคลเพื่อเข้ารับการเลือกสรรเป็นพนักงานจ้างตามภารกิจ โดยมีรายละเอียด ดังต่อไปนี้	
๑. ตำแหน่งที่รับสมัคร
1.1 ตำแหน่ง ผู้ช่วยนักวิชาการเงินและบัญชี จำนวน ๑ อัตรา
1.2 ตำแหน่ง ผู้ช่วยเจ้าพนักงานจัดเก็บรายได้ จำนวน ๑ อัตรา
๒. คุณสมบัติและลักษณะต้องห้ามของผู้สมัคร
	ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม ตามข้อ ๔ ของประกาศ ก.อบต.จังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 26 กรกฎาคม ๒๕๔๗ ดังนี้
	(๑) มีสัญชาติไทย
	(๒) มีอายุไม่ต่ำกว่าสิบแปดปีบริบูรณ์ และไม่เกิน ๖๐ ปี
	(๓) ไม่เป็นบุคคลล้มละลาย
	(๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังนี้
	(ก) โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม
/(ข) วัณโรค...
	(ข) วัณโรคในระยะอันตราย
	(ค) โรคเท้าช้างในระยะที่ปรากฏอาการที่น่ารังเกียจแก่สังคม
	(ง) โรคติดยาเสพติดให้โทษ
(จ) โรคพิษสุราเรื้อรัง
(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
(๗) ไม่เป็นผู้เคยต้องรับโทษจาคุกโดยคำพิพากษาถึงที่สุด ให้จำคุกเพราะกระทำความผิดทาง
อาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
	(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
	(๙) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
๓. คุณสมบัติเฉพาะสำหรับตำแหน่ง
	คุณสมบัติเฉพาะสำหรับตำแหน่งให้เป็นไปตามเอกสารรายละเอียดตามภาคผนวก ข แนบท้ายประกาศองค์การบริหารส่วนตำบลเทพราช
๔. วัน เวลา และสถานที่รับสมัคร
	ผู้ที่มีความประสงค์จะสมัคร ให้ติดต่อขอและยื่นใบสมัครได้ที่ สำนักงานปลัด อบต.  องค์การบริหารส่วนตำบลเทพราช โดยให้ยื่นใบสมัครด้วยตนเอง ระหว่างวันที่  15 - 23 พฤศจิกายน 2555 ตั้งแต่เวลา ๐๘.๓๐ – ๑๖.๓๐ น. ทุกวันเว้นวันหยุดราชการ สำหรับพระภิกษุหรือสามเณร นักพรต หรือนักบวช ไม่มีสิทธิสมัครเข้ารับการเลือกสรร
๕. เอกสารและหลักฐานที่ผู้สมัครจะต้องนามายื่นพร้อมใบสมัครมี ดังนี้
	ผู้สมัครจะต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังต่อไปนี้
	๕.๑ รูปถ่ายหน้าตรงไม่สวมหมวก ไม่สวมแว่นตาดำ ขนาด ๑ นิ้ว ถ่ายมาแล้วไม่เกิน ๖ เดือน จำนวน ๓ รูป
	๕.๒ สำเนาทะเบียนบ้าน สำเนาบัตรประจำตัวประชาชน จำนวนอย่างละ ๑ ชุด
	๕.๓ ใบแสดงวุฒิการศึกษา ใบรายงานผลการศึกษา(Transcrip) และปริญญาบัตร หรือหนังสือ
/รับรองว่า...
รับรองว่าเป็นผู้สำเร็จการศึกษาซึ่งสถานศึกษาออกให้ ที่แสดงว่าผู้สมัครเป็นผู้มีคุณวุฒิการศึกษา ตรงตามคุณสมบัติเฉพาะสาหรับตำแหน่งที่สมัคร โดยจะต้องสำเร็จการศึกษาและได้รับอนุมัติจากผู้มีอำนาจอนุมัติก่อนวันปิดรับ สมัคร ๑ วัน ต้นฉบับจริงพร้อมสำเนา จำนวน ๑ ชุด กรณีหลักฐานทางการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทยด้วย
	กรณีที่ผู้สมัครสำเร็จการศึกษาแล้ว แต่ทางสถานศึกษายังไม่อนุมัติวุฒิทางการศึกษา ให้อนุโลมให้ผู้สมัครใช้สำเนาใบรับรองของสถานศึกษาว่า ได้สำเร็จการศึกษาตามหลักสูตรแล้วแต่รอการอนุมัติวุฒิการศึกษาอยู่แทนได้ โดยใบรับรองจะต้องระบุวันที่ที่ผู้สมัครสำเร็จการศึกษาไว้ด้วยและต้องสำเร็จการศึกษาภายในวันปิดรับสมัคร
	๕.๔ ใบรับรองแพทย์ที่แสดงว่าไม่เป็นโรคที่ต้องห้าม ตามที่คณะกรรมการกลางพนักงานองค์การบริหารส่วนตำบลกำหนด ซึ่งออกให้ไม่เกิน ๑ เดือน นับตั้งแต่วันตรวจร่างกาย จำนวน ๑ ฉบับ
	๕.๕ สำเนาเอกสารทางทหาร ส.ด.๘ หรือ ส.ด. ๔๓ จำนวน ๑ ชุด (เฉพาะผู้ชาย)
	๕.6 หลักฐานอื่นๆ เช่น ใบเปลี่ยนชื่อตัว ชื่อสกุล ทะเบียนสมรส ฯลฯ จำนวน ๑ ชุด
	สำหรับการสมัครครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฎว่าผู้สมัครรายใด มีคุณสมบัติดังกล่าวไม่ครบถ้วนหรือไม่ถูกต้อง องค์การบริหารส่วนตำบลเทพราช จะถือว่าเป็นผู้ขาดคุณสมบัติในการสมัครและไม่มีสิทธิได้รับการจัดจ้างเป็นพนักงานจ้าง
๖. ค่าธรรมเนียมการสมัคร
	ผู้สมัครต้องเสียค่าธรรมเนียมการรับสมัคร ในวันยื่นใบสมัครในอัตราคนละ ๑๐๐ บาท เงินค่าธรรมเนียมการสมัครนี้จะไม่จ่ายคืนให้ เมื่อได้รับสมัครแล้ว
๗. การประกาศรายชื่อผู้มีสิทธิเข้ารับการเลือกสรร
	องค์การบริหารส่วนตำบลเทพราช จะประกาศรายชื่อผู้มีสิทธิเข้ารับการสรรหาและเลือกสรร ในวันที่ 26 พฤศจิกายน ๒๕๕๕ โดยจะปิดประกาศไว้ ณ ป้ายประชาสัมพันธ์องค์การบริหารส่วนตำบลเทพราช หรือทางเว็บไซด์ www.theppharat.go.th(การดูรายชื่อผู้มีสิทธิเข้ารับการสรรหาและเลือกสรรให้เป็นหน้าที่ของผู้สมัครที่ต้องตรวจดูรายชื่อเอง)
๘. หลักสูตรและวิธีการเลือกสรร
	องค์การบริหารส่วนตำบลเทพราช กำหนดการเลือกสรรบุคคลเป็นพนักงานจ้างโดยยึดหลักสมรรถนะเกี่ยวกับความรู้ ความสามารถหรือทดสอบทักษะเฉพาะและคุณลักษณะอื่น ๆ ที่จำเป็นหรือเหมาะสมสำหรับการปฏิบัติงานในตำแหน่งที่องค์การบริหารส่วนตำบลกำหนด ดังนี้
	8.1  ภาคความรู้ความสามารถทั่วไป (คะแนนเต็ม 50 คะแนน)
/8.2  ภาคความรู้...
	8.2  ภาคความรู้ความสามารถเฉพาะตำแหน่ง (คะแนนเต็ม 50 คะแนน)
	8.3  ภาคความเหมาะสมกับตำแหน่ง(สัมภาษณ์)  คะแนนเต็ม 100 คะแนน
	ทั้งนี้ ผู้สมัครสอบจะต้องสอบผ่านภาคความรู้ความสามารถทั่วไป และภาคความรู้ความสามารถเฉพาะตำแหน่งตามเกณฑ์การตัดสินก่อน จึงจะมีสิทธิ์เข้าสอบในภาคความเหมาะสมกับตำแหน่งต่อไป รายละเอียดตามภาคผนวก ข ท้ายประกาศองค์การบริหารส่วนตำบลเทพราช
ผลการเลือกสรรของคณะกรรมการฯ ถือเป็นอันสิ้นสุด
๙. กำหนด เวลา และสถานที่ดำเนินการเลือกสรร
	องค์การบริหารส่วนตำบลเทพราช จะประกาศกำหนดเลือกสรรในวันพุธที่ 28 พฤศจิกายน ๒๕๕๕ ณ ห้องประชุมองค์การบริหารส่วนตำบลเทพราช
๑๐. เกณฑ์การตัดสิน
	ผู้ผ่านการเลือกสรรจะต้องเป็นผู้สอบได้คะแนนในแต่ละภาคไม่ต่ำกว่าร้อยละ ๖๐ 
๑๑. กำหนดการประกาศรายชื่อผู้ได้รับการเลือกสรร
	องค์การบริหารส่วนตำบลเทพราช จะประกาศรายชื่อผู้ได้รับการเลือกสรรในวันที่ 29 พฤศจิกายน  ๒๕๕๕ โดยจะปิดประกาศไว้ ณ ป้ายประชาสัมพันธ์ องค์การบริหารส่วนตำบลเทพราช  หรือติดต่อสอบถามได้ที่สำนักงานปลัด อบต. หมายเลขโทรศัพท์ ๐-๗575-3110 ต่อ 14 หรือทางเว็บไซด์ www.theppharat.go.th 
๑๒. การขึ้นบัญชีผู้ผ่านการเลือกสรร
	การขึ้นบัญชีผู้ได้รับการเลือกสรร จะเรียงตามลำดับที่จากผู้สอบได้คะแนนสูงลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมตำแหน่ง(สัมภาษณ์) มากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่ง(สัมภาษณ์)เท่ากันให้ผู้ได้คะแนนภาคความรู้ความสามารถเฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนเท่ากันให้ผู้ได้คะแนนภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่า และถ้าคะแนนเท่ากันอีกให้ผู้ได้รับหมายเลขประจำตัวสอบก่อนเป็นผู้อยู่ในลำดับที่สูงกว่า
	การขึ้นบัญชีผู้ได้รับการเลือกสรร จะขึ้นบัญชีไว้ ๑ ปี นับตั้งแต่วันประกาศผลการเลือกสรรแต่ถ้ามีการเลือกสรรอย่างเดียวกันนั้นอีก และได้ขึ้นบัญชีผู้ได้รับการเลือกสรรใหม่แล้ว บัญชีผู้ผ่านการเลือกสรรในครั้งนี้เป็นอันยกเลิก
๑๓. การแต่งตั้ง
	ผู้ได้รับการเลือกสรร จะได้รับการแต่งตั้งเป็นพนักงานจ้างตามระยะเวลาที่องค์การบริหาร
/ส่วนตำบล...
ส่วนตำบลเทพราชกำหนด โดยความเห็นชอบของ ก.อบต.จังหวัดนครศรีธรรมราช อนึ่ง สำหรับการสรรหาและเลือกสรรบุคคลเป็นพนักงานจ้างในครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติ เฉพาะสำหรับตำแหน่งตรงตามประกาศรับสมัครที่กำหนดไว้ หากภายหลังได้ตรวจสอบพบว่าผู้เข้ารับการสรรหาและเลือกสรรรายใดมีคุณสมบัติ ไม่ครบถ้วนหรือไม่ถูกต้อง องค์การบริหารส่วนตำบลเทพราช ขอสงวนสิทธิในการเลือกสรรและทำสัญญาจ้างและจะยกเลิกสัญญาจ้างในกรณีที่ได้ทำสัญญาจ้างแล้ว
	จึงประกาศให้ทราบโดยทั่วกัน
			ประกาศ ณ วันที่ 6 พฤศจิกายน 2555

						(ลงชื่อ
							(นางสาวิตรี  พรหมวี)
						ตำแหน่งปลัดองค์การบริหารส่วนตำบล ปฏิบัติหน้าที่
							นายกองค์การบริหารส่วนตำบลเทพราช



















ภาคผนวก ก แนบท้ายประกาศองค์การบริหารส่วนตำบลเทพราช
เรื่อง รับสมัครเพื่อสรรหาและเลือกสรรบุคคลเป็นพนักงานจ้างตามภารกิจ
องค์การบริหารส่วนตำบลเทพราช ลงวันที่ 6 ตุลาคม ๒๕๕๕
………………………………………………..
1. ตำแหน่ง ผู้ช่วยนักวิชาการเงินและบัญชี จำนวน ๑ อัตรา
ลักษณะงานที่ปฏิบัติ
	เป็นเจ้าหน้าที่ชั้นต้นปฏิบัติงานที่ยากพอสมควร  เกี่ยวกับการเงินและบัญชี  โดยปฏิบัติหน้าที่อย่างใดอย่างหนึ่ง  หรือหลายอย่าง  เช่น  จัดทำฎีกา  ตรวจสอบการตั้งฎีกาเบิกจ่ายในหมวดต่าง ๆ ตรวจสอบความถูกต้องของบัญชีเงินสด  บัญชีเงินฝากธนาคาร บัญชีแยกประเภท จัดทำรายงานเงินรายจ่ายตามงบประมาณของประจำเดือน  จัดทำประมาณการ รายได้รายจ่ายประจำปี พร้อมทั้งจัดทำแผนการปฏิบัติงาน ดำเนินการเกี่ยวกับงานขอโอนและการขอเปลี่ยนแปลงรายการงบประมาณ  วิเคราะห์  ประเมินผลและติดตามผลการใช้จ่ายเงินงบประมาณรายจ่ายและจัดทำรายงานผลการปฏิบัติงานตามแผนเป็นต้น และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
	ได้รับปริญญาตรี หรือเทียบได้ไม่ต่ำกว่านี้ทางบัญชี  พาณิชยศาสตร์  เศรษฐศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
ค่าตอบแทน
- ได้รับค่าตอบแทน เดือนละ ๘,3๔๐ บาท

2. ตำแหน่งผู้ช่วยเจ้าพนักงานจัดเก็บรายได้ จานวน ๑ อัตรา
ลักษณะงานที่ปฏิบัติ
	ปฏิบัติงานที่ค่อนข้างยากเกี่ยวกับการพิจารณาแบบแสดงรายการ    คำร้อง  คำขอ
คำอุทธรณ์หลักฐานแสดงกรรมสิทธิ์ในทรัพย์สิน  หรือรายการอื่น ๆ ที่เกี่ยวข้องเพื่อประเมินภาษี  ตรวจแบบแสดงรายการและเอกสารแนบเรื่อง  ตรวจสอบรายละเอียดต่าง ๆ คำนวณภาณี  ค่าปรับเงินเพิ่ม  แจ้งการผลประเมิน  คำชี้ขาดการอุทธรณ์ชี้แจงให้เหตุผลและเสนอความเห็นเกี่ยวกับการจัดเก็บภาษีอากร  เช่น  ภาษีโรงเรือนและที่ดิน  ภาษีบำรุงท้องที่    ภาษีป้าย    ค่าธรรมเนียมใบอนุญาตควบคุมกิจการค้า    ค่าธรรมเนียมใบอนุญาตควบคุมการแต่งผม  ค่าธรรมเนียม     ใบอนุญาตการทำน้ำแข็งเพื่อการค้า   ค่าธรรมเนียมใบอนุญาตตั้งตลาดเอกชน     และใช้เครื่องขยายเสียง  ค่าธรรมเนียมตรวจรักษาโรค  ค่าธรรมเนียมเก็บขยะมูลฝอย  ค่าธรรมเนียมขน สิ่งปฏิกูล  ค่าธรรมเนียมควบคุมการก่อสร้างอาคาร  ค่าธรรมเนียมอื่น ๆ ตามข้อบังคับตำบล  ค่าปรับผู้ละเมิดกฎหมายและข้อบังคับตำบล  ค่าอากรการฆ่าสัตว์  ค่าธรรมเนียมโรงฆ่าสัตว์  ค่าธรรมเนียมโรงพักสัตว์  ค่ารับจ้างฆ่าสัตว์  ค่าเช่าอาคารพาณิชย์  ค่าเช่าโรงมหรสพ  ค่าเช่าตลาดสด  ค่าเช่าแผงลอย  ค่าที่วางขายของในที่สาธารณะ  ดอกเบี้ยเงินฝากกองทุนส่งเสริมกิจการเทศบาลและเงินฝากธนาคาร  ค่าจำหน่วยเวชภัณฑ์  คำร้องต่าง ๆ ค่าธรรมเนียมการโอนสิทธิการเช่า  และค่าชดเชยต่าง ๆ เป็นต้น  รับเงินหรือควบคุมการรับเงินโดยใกล้ชิด  ควบคุมหรือจัดทำทะเบียนต่าง ๆ เก็บรักษาหรือค้นหาเอกสารหลักและเรื่องของผู้เสียภาษีอากร  ค่าธรรมเนียมและรายได้อื่น  สอดส่องตรวจตราเร่งรัดภาษีอากร  ค่าธรรมเนียมต่าง ๆ และรายได้อื่นค้างชำระ  ควบคุมหรือดำเนินงานเกี่ยวกับการรวบรวมข้อมูลเพื่อจัดทำรายงานและปฏิบัติหน้าที่เกี่ยวข้อง
คุณสมบัติเฉพาะสำหรับตำแหน่ง
	1. ได้รับประกาศนียบัตรวิชาชีพเทคนิค(ปวท.), อนุปริญญาหรือเทียบเท่าได้ไม่ต่ำกว่านี้ทางบัญชี พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
	2. ได้รับประกาศนียบัตรวิชาชีพชั้นสูง (ปวส.), หรือเทียบเท่าได้ไม่ต่ำกว่านี้ทางบัญชี 
พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
อัตราค่าตอบแทน
-  สำหรับผู้ที่ได้รับประกาศนียบัตรวิชาชีพเทคนิค (ปวท.) ได้รับค่าตอบแทนเดือนละ ๖,๘๐๐ บาท
-  สาหรับผู้ที่ได้รับประกาศนียบัตรวิชาชีพชั้นสูง (ปวส.) ได้รับค่าตอบแทนเดือนละ ๗,๔๖๐ บาท

ภาคผนวก ข แนบท้ายประกาศองค์การบริหารส่วนตำบลเทพราช
เรื่อง รับสมัครเพื่อสรรหาและเลือกสรรบุคคลเป็นพนักงานจ้างตามภารกิจ
องค์การบริหารส่วนตำบลเทพราช ลงวันที่ 6 ตุลาคม ๒๕๕๕
………………………………………………..
1. ตำแหน่ง ผู้ช่วยนักวิชาการเงินและบัญชี
๑.๑  ภาคความรู้ความสามารถทั่วไป (คะแนนเต็ม 50 คะแนน)
-  เหตุการณ์ปัจจุบัน(การเมือง เศรษฐกิจและสังคม)
-  ความรู้ความเข้าใจในการใช้ภาษาไทย
-  ความสามารถในการศึกษา วิเคราะห์และสรุปเหตุผล
๑.๒  ภาคความรู้ความสามารถเฉพาะตำแหน่ง (คะแนนเต็ม 50 คะแนน)
-  พระราชบัญญัติสภาตำบลและองค์การบริหารส่วนตำบล พ.ศ.2537 
และแก้ไขเพิ่มเติมถึงฉบับปัจจุบัน
			-  พระราชบัญญัติระเบียบบริหารงานบุคคล พ.ศ.2542 และแก้ไขเพิ่มเติม
			-  ระเบียบสำนักนายกรัฐมนตรีว่าด้วยงานสารบรรณ
-  ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน 
การเก็บรักษาเงินและการตรวจเงิน ขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม พ.ศ.2548
-  ระเบียบกระทรวงมหาดไทย ว่าด้วยวิธีงบประมาณขององค์กรปกครองส่วน
ท้องถิ่น พ.ศ.2541 และที่แก้ไขเพิ่มเติม
2. ภาคความเหมาะสมกับตำแหน่ง(สัมภาษณ์)  คะแนนเต็ม 100 คะแนน
องค์การบริหารส่วนตำบลเทพราช จะดำเนินการเลือกสรรบุคคลโดยการสัมภาษณ์จากประวัติส่วนตัว ประวัติการศึกษา ประสบการณ์การทำงาน ความคิดริเริ่มสร้างสรรค์  ปฏิภาณไหวพริบ อุปนิสัยท่วงทีวาจาและอารมณ์ ทัศนคติต่อการบริหารงานองค์การบริหารส่วนตำบล เพื่อพิจารณาความเหมาะสมในด้านต่าง ๆ ที่อาจเป็นประโยชน์ต่อการปฏิบัติหน้าที่

3. ตำแหน่ง ผู้ช่วยเจ้าพนักงานจัดเก็บรายได้
๑.๑  ภาคความรู้ความสามารถทั่วไป (คะแนนเต็ม 50 คะแนน)
-  เหตุการณ์ปัจจุบัน(การเมือง เศรษฐกิจและสังคม)
-  ความรู้ความเข้าใจในการใช้ภาษาไทย
-  ความสามารถในการศึกษา วิเคราะห์และสรุปเหตุผล
๑.๒  ภาคความรู้ความสามารถเฉพาะตำแหน่ง (คะแนนเต็ม 50 คะแนน)
-  พระราชบัญญัติสภาตำบลและองค์การบริหารส่วนตำบล พ.ศ.2537 
และแก้ไขเพิ่มเติมถึงฉบับปัจจุบัน
			-  พระราชบัญญัติระเบียบบริหารงานบุคคล พ.ศ.2542 และแก้ไขเพิ่มเติม
-  ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน 
การเก็บรักษาเงินและการตรวจเงิน ขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม พ.ศ.2548
-  ระเบียบกระทรวงมหาดไทย ว่าด้วยวิธีงบประมาณขององค์กรปกครองส่วน
ท้องถิ่น พ.ศ.2541 และที่แก้ไขเพิ่มเติม
-  พระราชบัญญัติภาษีโรงเรือนและที่ดิน พ.ศ.2475 และที่แก้ไขเพิ่มเติม
- พระราชบัญญัติภาษีบำรุงท้องที่ พ.ศ.2508 และที่แก้ไขเพิ่มเติม
-  พระราชบัญญัติภาษีป้าย พ.ศ.2510 และที่แก้ไขเพิ่มเติม
4. ภาคความเหมาะสมกับตำแหน่ง(สัมภาษณ์)  คะแนนเต็ม 100 คะแนน
องค์การบริหารส่วนตำบลเทพราช จะดำเนินการเลือกสรรบุคคลโดยการสัมภาษณ์จากประวัติส่วนตัว ประวัติการศึกษา ประสบการณ์การทำงาน ความคิดริเริ่มสร้างสรรค์  ปฏิภาณไหวพริบ อุปนิสัยท่วงทีวาจาและอารมณ์ ทัศนคติต่อการบริหารงานองค์การบริหารส่วนตำบล เพื่อพิจารณาความเหมาะสมในด้านต่าง ๆ ที่อาจเป็นประโยชน์ต่อการปฏิบัติหน้าที่

